[{"text_idx": "#000006", "text": "Debbie Green wyf fi ac rwy\u2019n Ymddiriedolwr yn Platfform. Fi yw\u2019r ymddiriedolwr sydd wedi gwasanaethu\u2019n hiraf erbyn hyn, er nad yw\u2019n teimlo mor hir a\u0302 hynny, gan fod Platfform yn fudiad uchelgeisiol sydd bob amser eisiau gwneud pethau newydd. Un o Lundain wyf i\u2019n wreiddiol, ond ar o\u0302l bod yn y brifysgol, symudais i Gaerdydd gyda fy mhartner, sy\u2019n hanu o ogledd Cymru. Rwy\u2019n byw yn y Mwmbwls nawr, ac yn atgyweirio byngalo yn ne Gw\u0302yr. Mae gennyf un ferch sydd yn ei blwyddyn olaf yn y brifysgol."}, {"text_idx": "#000007", "text": "Fy swydd go iawn gyntaf oedd hyfforddi i fod yn gyfrifwr, gan nad oeddwn i\u2019n gwybod beth i\u2019w wneud gyda gradd mewn hanes. Ar o\u0302l gadael fy swydd yn un o\u2019r pedwar cwmni cyfrifon mawr, treuliais amser yn teithio yn India, de ddwyrain Asia ac Awstralia, cyn dychwelyd i\u2019r Deyrnas Unedig a darganfod ar hap mai gweithio yn y sector dielw rwy\u2019n angerddol drosto. Treuliais amser yn y Cyngor Celfyddydau cyn symud ymlaen i Chwarae Teg, yr elusen datblygu economaidd ar gyfer menywod. Ar hyn o bryd, rwy\u2019n Brif Weithredwr ar gymdeithas dai, y Coastal Housing Group, yn Abertawe."}, {"text_idx": "#000009", "text": "Rwyf wedi meddwl erioed mod i\u2019n \u201cberson cryf\u201d, ond lol llwyr yw hynny mewn gwirionedd, a phan fu farw fy mam yn gymharol ifanc, a dim ond ychydig ar o\u0302l i mi gael fy merch, fe wnes i ddal ati fel arfer am ychydig o fisoedd, cyn suddo i isafbwynt llwyr. Mae hynny, wedi\u2019i gyfuno a sefyllfaoedd llawn straen yn y gwaith, wedi gwneud i mi ailfeddwl am fy mlaenoriaethau a sut rwy\u2019n edrych ar o\u0302l fy hun. Tua\u2019r adeg hwn, fe wnes i hefyd ddatblygu diddordeb mewn Bwdhaeth a myfyrio fel modd o feddwl yn wahanol amdanaf i fy hun ac am y byd. \u2019Dyw hynny ddim yn golygu nad wyf yn cael fy hudo gan botel o win coch a theisen o bryd i'w gilydd."}, {"text_idx": "#000016", "text": "Rwyf wedi gweithio yn y sector elusennol a thai yng Nghymru ers i mi symud i Gaerdydd pan roeddwn i\u2019n bedair ar bymtheg oed. Rwy\u2019n angerddol dros fy ngwaith ac wedi gweithio i fudiadau gyda phwrpas cymdeithasol erioed. Rwy\u2019n ymwybodol ers plentyndod o\u2019r diffyg cydraddoldeb a chyfiawnder cymdeithasol ofnadwy yn ein byd, ac mae hyn wedi gyrru llawer o\u2019r hyn rwy\u2019n ei wneud a\u2019r ffordd rwy\u2019n byw fy mywyd."}, {"text_idx": "#000017", "text": "Rwy\u2019n byw yng Nghaerdydd \u2013 yn falch o fod yn un o drigolion Sblot, ac rwy\u2019n mwynhau llawer o dripiau i Sbaen lle mae fy mhartner yn byw."}, {"text_idx": "#000022", "text": "Ar o\u0302l astudio Ffilm, gweithiais fel golygydd yn y byd cyhoeddi am flynyddoedd lawer. Symudais i Lundain i \u201cddilyn y freuddwyd\u201d ac arweiniodd hynny at ddegawd yn gweithio fel Cyfarwyddwr/Cynhyrchydd teledu yn gweithio ym mhedwar ban byd ar raglenni ffeithiol, adloniant a theithio i\u2019r BBC a Ch4, yn cynnwys The Big Breakfast, rhaglenni goroesi, Watercolour Challenge a Driven."}, {"text_idx": "#000032", "text": "Fy enw i yw Nadine ac rwyf wedi gweithio yn y byd cyllid ers mwy nag 20 mlynedd."}, {"text_idx": "#000046", "text": "Mae fy angerdd dros y math hwn o waith yn dod o fy mhrofiadau personol fy hun. Fe gollais fy mam yn ifanc iawn ac felly cefais fy ngofalu amdanaf mewn cartrefi gofal a gan deuluoedd maeth. O pan roeddwn yn 15 mlwydd oed nes roeddwn yn 20, mi fues yn ddigartref ac yn byw ar strydoedd Amsterdam."}, {"text_idx": "#000049", "text": "Fy enw i yw Sarah ac rwy\u2019n hynod o falch o weithio i Platfform ac rwy\u2019n teimlo\u2019n ffodus iawn i gael gweithio gyda phobl anhygoel. Mae fy ro\u0302l bellach yn Bennaeth Datblygu Busnes, ar o\u0302l bod yn Bennaeth Gwasanaeth ers 2017 ac mae gen i rolau gweithredol amrywiol ers ymuno fel Gweithiwr Achos yn 2012."}, {"text_idx": "#000074", "text": "Rwy\u2019n byw yn Abertawe gyda fy ngw\u0302r, ein dwy eneth ifanc a dwy gath, Stimpy a Betsy. Rwy\u2019n mwynhau pethau syml fel chwerthin gyda ffrindiau, gwrando ar y glaw, mynd am dro, bwyta allan, edrych ar y se\u0302r a myfyrio ynghylch ystyr bywyd. Pan rwy\u2019n gwneud digon o\u2019r pethau hyn, mae\u2019n fy helpu i gynnal fy llesiant ac rwy\u2019n llawer gwell nawr am sylweddoli pan rwyf angen amser i adfer; i mi, amser ar fy mhen fy hun heb agenda yw hynny gan amlaf."}, {"text_idx": "#000078", "text": "Pan ddaeth prosiect Journeys i ben a ffurfiwyd Breathe, roeddwn yn ffodus o gael cynnig ro\u0302l fel Cynorthwyydd Gweinyddol rhan-amser. Ar o\u0302l meithrin fy sgiliau a hyder dros amser, gofynnais i gael cynyddu fy oriau, ac yn y diwedd cynigiwyd y swydd lawn-amser hon i mi. Fe wnaeth gwneud hyn yn raddol, ar fy nghyflymdra fy hun, fy helpu\u2019n arw."}, {"text_idx": "#000082", "text": "Fe symudais i Gymru hardd pan oeddwn i\u2019n 19 oed, i fynychu Prifysgol Abertawe a gorffen fy BSc Seicoleg ac MSc mewn Seicoleg Anarferol a Chlinigol. Rwy\u2019n byw yng Nghaerdydd ar hyn o bryd, ac wrth fy modd."}, {"text_idx": "#000085", "text": "Ar un pwynt, sylweddolais fy mod yn cael anhawster ymdopi a\u0302 fy emosiynau. Roedd yn anodd iawn i mi dderbyn hyn, gan mai\u2019r \u2018cefnogwr\u2019 oeddwn i\u2019n wastad eisiau bod. Fodd bynnag, rwyf nawr yn cymryd meddyginiaeth i fy helpu i reoli fy iechyd meddwl yn ogystal a\u0302 chwnsela yn ystod cyfnodau o straen. Rwy\u2019n gwneud ymdrech yn ddyddiol i beidio ildio i fy ofnau ac amheuon a allai fel arall ymyrryd a\u0302 fy mywyd."}, {"text_idx": "#000086", "text": "Mewn llawer o ffyrdd, rwy\u2019n teimlo\u2019n ffodus bod fy mhrofiadau a fy addysg wedi rhoi sylfaen gadarn i mi ddatblygu strategaethau ymdopi. Mae wedi fy arwain at ddysgu am ymwybyddiaeth ofalgar, hunanymwybyddiaeth ac ymarferion gwybyddol fel cadw dyddiadur a siarad yn gadarnhaol gyda fi fy hun."}, {"text_idx": "#000092", "text": "Mae fy ngwaith gyda\u2019r mudiad dros y blynyddoedd wedi fy helpu\u2019n arw o ran cefnogi aelodau o fy nheulu sydd wedi cael eu brwydrau personol eu hunain gyda gorbryder ac iselder dwys."}, {"text_idx": "#000094", "text": "Nicole yw fy enw i. Cefais fy ngeni a fy magu yn y Rhondda ac yna symudais i Gaerleon i astudio. Ar o\u0302l graddio, penderfynais ddychwelyd at fy ngwreiddiau."}, {"text_idx": "#000099", "text": "My name is Neil Hapgood. I moved to Swansea in 2003 after a period of working abroad. I have since spent over 12 years working in Youth and Community Services."}, {"text_idx": "#000105", "text": "Cyn ymuno a\u0302 Platfform, gweithiais mewn amrywiaeth o rolau adnoddau dynol dros gyfnod o bron i 20 mlynedd, gan ddechrau ar y gwaelod a gweithio fy ffordd yn raddol i lefel rheolwr. Rwyf wedi gweithio i sawl mudiad yn cynnwys Llywodraeth Leol ac yn fwy diweddar, darparwr tai cymdeithasol yng Nghaerdydd lle\u2019r oeddwn i\u2019n Bennaeth Gwasanaethau Pobl. Rwyf wedi bod mewn ro\u0302l gyffredinol erioed, sy\u2019n cynnwys amrywiaeth eang o waith, sy\u2019n fy nghadw\u2019n ar flaenau fy nhraed, ac rwyf wrth fy modd a\u0302 hynny."}, {"text_idx": "#000106", "text": "Rwyf wedi cael profiad o broblemau iechyd meddwl fy hun, ac felly hefyd aelodau o fy nheulu a fy ffrindiau, ac mae\u2019n fater sy\u2019n agos at fy nghalon. Pan gollais fy mam a fy mrawd i ganser o fewn cyfnod byr i\u2019w gilydd 20 mlynedd yn o\u0302l, cefais drafferth gweld ffordd gadarnhaol ymlaen. Rhoddodd fy nheulu a fy ffrindiau cefnogol y nerth i mi ddal ati a byw bywyd i\u2019r eithaf."}]